
Siunčiama CVP IS priemonėmis

DĖL INFORMAVIMO

            Viešosios įstaigos Vilniaus universiteto ligoninė Santaros klinikos sudaryta nuolatinė viešųjų pirkimų komisija (toliau – Komisija) informuoja, kad vykdomame pirkime „Farmacijos produktai vaistai ir kt. prekės (12462)“, pirkimo Nr. 9891177 buvo gauti paklausimai:
    1 Klausimas dėl 1 pirkimo objekto dalies „Chlorhexidinum(Chlorheksidinas( 0,02 proc.1L)“ (tiekėjo kalba netaisyta): 
„Dėl chlorheksidino koncentracijos
Techninėje specifikacijoje nurodyta: „Chlorheksidinas (0,02 proc., 1 l)“, tačiau aprašyme reikalaujama „2 mg/ml chlorheksidino“. Atkreipiame dėmesį, kad 0,02 proc. koncentracija atitinka 0,2 mg/ml, o 2 mg/ml – 0,2 proc. koncentraciją.
Prašome patikslinti, kokios koncentracijos chlorheksidino tirpalas turi būti tiekiamas: 0,02 proc. (0,2 mg/ml) ar 0,2 proc. (2 mg/ml)?
      2. Dėl tirpalo paskirties
Techninėje specifikacijoje nurodyta, kad tai yra tirpalas burnai skalauti, tačiau reikalaujama sudėtis – natrio acetato trihidratas, acto rūgštis ir injekcinis vanduo – leidžia manyti, kad galimai turimas omenyje praplovimui skirtas chlorheksidino tirpalas.
Prašome patikslinti, kokia yra tikroji perkamo produkto paskirtis: burnos skalavimui ar medicininiam praplovimui? Taip pat prašome patvirtinti, ar nurodyta pagalbinių medžiagų sudėtis yra privaloma, ar leidžiama siūlyti lygiavertį produktą, atitinkantį patikslintą paskirtį ir koncentraciją“
Atsakymas:
      Paaiškiname, kad 1 pirkimo dalies prekės pavadinime chlorheksidino koncentracija nurodyta teisingai – 0,02 %. Techninės specifikacijos aprašyme klaidingai įrašyta „2 mg/ml“. Šis įrašas taisomas į „0,2 mg/ml“, atitinkantį pavadinime nurodytą 0,02 % koncentraciją. Tirpalas skirtas burnai skalauti. Techninėje specifikacijoje išvardytos pagalbinės medžiagos – natrio acetato trihidratas, acto rūgštis ir injekcinis vanduo – lieka privalomos. Konkretūs jų kiekiai ar procentinės koncentracijos nenustatomi. Vien paskirties ir chlorheksidino koncentracijos atitikties nepakanka, jeigu pagalbinių medžiagų sudėtis neatitinka nustatyto reikalavimo. Aktuali specialiųjų pirkimų sąlygų 1 priede „Techninė specifikacija ir kaina/įkainiai“ redakcija paskelbta CVP IS.
       2 Klausimas dėl  2 pirkimo objekto dalies „Formalinum (Formaldehidas 10 proc. 1 l.) (tiekėjo kalba netaisyta): 
„Pagal Lietuvos Respublikos farmacijos įstatymą, gamybinės vaistinės licencija yra reikalinga tam subjektui, kuris gamina galutinį vaistą konkrečiam pacientui (vykdo ekstemporaliųjų vaistų gamybą), o ne tam, kuris tiekia žaliavas ar chemines medžiagas. Prašome patikslinti ar tikrai tiekėjas, siūlantis 2 pirkimo daliai formaliną, kuris yra cheminis laboratorinis reagentas, privalo turėti šią licenciją (kvalifikacinis reikalavimas)?“
Atsakymas:
Komisija informuoja, kad atsisako kvalifikacinio reikalavimo taikymo dėl antros prikimo objekto dalies  Formalinum (Formaldehidas 10 proc. 1 l.  
Informuojame, kad teikiant pasiūlymus reikalinga vadovautis aktualia pirkimo dokumentų redakcija. Pasiūlymų pateikimo terminas pratęsiamas iki 2026 -11-04, 10:00 val.

Viešųjų pirkimų komisija		

